**Περιγραφική Αυτό-αξιολόγηση**

**Ενδεικτικές δραστηριότητες για την περιγραφική αξιολόγηση**

Σε όλη τη διάρκεια του προγράμματος ο/η εκπαιδευτικός μπορεί να τηρεί ημερολόγιο παρατήρησης, το ενημερώνει μετά από την πραγματοποίηση κάθε εργαστηρίου (Νίκα κ.ά., 2017). Για το σκοπό αυτό αξιοποιεί κατάλληλο Φύλλο Παρατήρησης (βλ. Οδηγίες για Εκπαιδευτικούς). Κατά τη διάρκεια κάθε εργαστηρίου ο/η εκπαιδευτικός έχει τον ρόλο του/της παρατηρητή/τριας (της ατομικής εργασίας, της συνεργασίας-συζήτησης στην ομάδα, της συζήτησης στην ολομέλεια). Αξιολογούνται οι δεξιότητες που καλλιεργούν και εκδηλώνουν οι μαθητές/ τριες συνδυαστικά με το περιεχόμενο μάθησης. Στο Φύλλο Παρατήρησης καταγράφονται και με μεγαλύτερη λεπτομέρεια αξιοσημείωτα περιστατικά ή λεπτομέρειες στοχευμένης παρατήρησης μαθητή/ τριας.

Στο 1ο εργαστήριο γίνεται διαγνωστική αξιολόγηση. Κατά το στάδιο της διερεύνησης (2ο, 3ο, 4ο εργαστήριο) αξιοποιείται η διαμορφωτική αξιολόγηση. Ο/Η εκπαιδευτικός παρατηρεί την ανάπτυξη της κατανόησης, τα νοητικά μοντέλα που οικοδομούν οι μαθητές/ τριες και υποστηρίζει, παρέχει διαμορφωτικά ανατροφοδότηση για ενίσχυση της μάθησης, καθώς και των μεθοδολογικών, συνεργατικών κ.ά. δεξιοτήτων (μάθησης, νου, ζωής, ψηφιακές). Στα επόμενα εργαστήρια αξιοποιούνται συνδυαστικά διαμορφωτική και αθροιστική αξιολόγηση.

Στο τέλος του προγράμματος μπορεί να αξιοποιηθεί για της αξιολόγηση το portfolio μαθητή/ τριας που περιλαμβάνει: σημειώσεις, παραδοτέα, αυτό-αξιολόγηση μαθητή/ τριας, ενδεχομένως ετεροαξιολόγηση (π.χ. στο πλαίσιο της συνεργασίας με τα μέλη της ομάδας) κλπ.

**Φύλλο περιγραφικής αυτό-αξιολόγησης**

Παρακάτω παρατίθεται το φύλλο περιγραφικής αυτό-αξιολόγησης δεξιοτήτων για όλες τις δεξιότητες του Προγράμματος. Ο/Η εκπαιδευτικός μπορεί να προσαρμόσει το Φύλλο και να το δώσει στους/στις μαθητές/ τριες για συμπλήρωση σε ορισμένα εργαστήρια, ανάλογα με το θέμα του εργαστηρίου και τις δεξιότητες που καλλιεργούνται στο εκάστοτε εργαστήριο. Είναι σκόπιμο το Φύλλο που θα δοθεί να μην ξεπερνάει τη μία σελίδα λόγω περιορισμένου χρόνου του εργαστηρίου και ηλικίας των μαθητών/ τριών. Σε επόμενο εργαστήριο, είναι πιθανό να περιλαμβάνονται διαφορετικές δεξιότητες, ενώ κατά το τελευταίο εργαστήριο μπορεί να περιλαμβάνονται περισσότερες δεξιότητες. Το Φύλλο αποτελεί υλικό και για το Portfolio μαθητή/ τριας.

Είναι χρήσιμο να αξιοποιηθεί και Φύλλο αυτό-αξιολόγησης για την πορεία μάθησης του/της μαθητή/ τριας, όπως περιγράφεται στο 7ο εργαστήριο.

Ονοματεπώνυμο: ………………………………………………………………………………………………………

**Εργαστήριο ….. : ……………………………………………………………………………………..**

**Φύλλο αυτό-αξιολόγησης δεξιοτήτων**

Ξανασκέφτομαι το **σημερινό εργαστήριο** και:

* επιλέγω στον παρακάτω Πίνακα (στη μεσαία στήλη) όσα ταιριάζουν σε μένα.
* Αν για κάποιο στοιχείο έκανα το αντίθετο, επιλέγω την τελευταία στήλη.
* Αν κάτι δεν ταιριάζει, το αφήνω κενό.

|  |  |  |
| --- | --- | --- |
| **Τι κατάφερα** | happy_face.png | sad_face.png |
| Σεβασμό στα άλλα παιδιά. |  |  |
| Έχω εμπιστοσύνη στην ικανότητά μου  να καταλάβω. |  |  |
| Νιώθω ότι μπορώ να ολοκληρώσω τις  δραστηριότητες που έχουμε σχεδιάσει. |  |  |
| Χρησιμοποιώ με άνεση τις πηγές. |  |  |
| Ζητάω διευκρινίσεις όποτε χρειάζεται. |  |  |
| Ακούω προσεκτικά τους άλλους ανθρώπους, ακόμα  και όταν έχουν διαφορετική άποψη. |  |  |
| Μπορώ και εκφράζω τη σκέψη μου για  ένα θέμα. |  |  |
| Ζητάω από εκείνον/η που μιλάει να επαναλάβει αν κάτι δεν είναι  ξεκάθαρο. |  |  |
| Έχω θετική σχέση με το άλλο μέλος της δυάδας. |  |  |
| Βοηθάω στην ομαδική εργασία της  δυάδας. |  |  |
| Σέβομαι τα άλλα παιδιά, ακόμα και  όταν διαφωνούμε. |  |  |
| Ψάχνω λύση για να ξεπεράσουμε τη  διαφωνία. |  |  |
| Πρόθυμα συνεργάζομαι με τα άλλα  παιδιά. |  |  |
| Δέχομαι την ευθύνη για τις πράξεις |  |  |

|  |  |  |
| --- | --- | --- |
| μου. |  |  |
| Αν πληγώσω κάποιον/α, ζητάω συγνώμη. |  |  |
| Δίνω εγκαίρως την εργασία μου. |  |  |
| Συνεργάζομαι με παιδιά που έχουν  διαφορετική γνώμη. |  |  |
| Αλλάζω την άποψή μου όταν μου  δώσουν λογικά επιχειρήματα. |  |  |
| Μπορώ να αλλάξω την απόφασή μου,  όταν χρειαστεί. |  |  |
| Αναγνωρίζω ομοιότητες και διαφορές ανάμεσα σε νέες πληροφορίες και όσα  ήδη γνωρίζω. |  |  |
| Χρησιμοποιώ αποδεικτικά στοιχεία για  να στηρίξω την άποψή μου. |  |  |
| Καταλαβαίνω ότι υπάρχουν και άλλοι τρόποι για να βλέπει κάποιος τα  πράγματα (εκτός από τον δικό μου). |  |  |
| Μπορώ και χρησιμοποιώ διαφορετικές  πηγές (κείμενο, εικόνα, βίντεο κλπ.) για πληροφορίες. |  |  |
| Μπορώ να αποθηκεύω το αρχείο μου  στον υπολογιστή και να το βρίσκω ξανά. |  |  |
| Χρησιμοποιώ ψηφιακό κανάλι επικοινωνίας (π.χ. μήνυμα,  ηλεκτρονικό ταχυδρομείο, ομάδα  συζήτησης) |  |  |
| Δημιουργώ ψηφιακό περιεχόμενο για  να εκφράσω τις ιδέες μου. |  |  |
| Χρησιμοποιώ γλώσσα  προγραμματισμού. |  |  |
| Για να λύσω ένα πρόβλημα,  χρησιμοποιώ βήματα-οδηγίες. |  |  |
| Για να λύσω ένα πρόβλημα,  συγκεντρώνω δεδομένα και πληροφορίες και τα αναλύω. |  |  |